INTERVJU S UČENIKOM PETROM ŠOKČEVIĆEM

1. **Možeš li se predstaviti?**

Zovem se Petar, imam 12 godina. Živim u Gunji u šesteročlanoj obitelji s tri sestre.

1. **Na koja si sve Natjecanja pozvan ove školske godine?**

Ove školske godine pozvan sam na državno Natjecanje mladih tehničara, državno Natjecanje iz matematike, državno Natjecanje iz geografije, državno natjecanje „Čitanjem do zvijezda“ i županijsko Natjecanje iz informatike.

1. **Sudjeluješ li možda u nekom školskom projektu?**

Da, sudjelujem u projektu „Škola budućnosti“ kao član tima za izradu *AI chatbota*.

1. **Što misliš o *online* nastavi?**

Osobno smatram da *online* nastava ima mnogo nedostataka, poput manjka kontakta s nastavnicima, manjka radnih materijala i neodrađivanje zadataka u realnom vremena (zadatke možemo rješavati većinu dana). Kao pozitivno bih istaknuo da *online* nastava uspijeva održavati obrazovanje, ali na nižoj razini.

1. **Je li ti drago što si uspio ostvariti ovakav uspjeh?**

Da, drago mi je što sam ostvario ovoliki uspjeh.

1. **Znamo da si pametan i talentiran. Je li to tako od malena? Budući da je za tvoje znanje trebalo mnogo truda, tko te je i kako potaknuo na učenje?**

Najviše su me potaknule moje sestre. Odmalena mi je bilo zadovoljstvo pratiti rad i učenje sestara.

1. **Koliko truda, odnosno sati na dan, posvetiš učenju i koja je tvoja tajna dobrog učenja?**

Na dan najčešće učim oko dva sata. Moja tajna je što pojmove koje naučim povezujem sa stvarima i pojavama koje znam oko sebe.

1. **Koji te predmeti najviše zanimaju i zašto?**

Najviše me zanimaju Tehnička kultura i Matematika. Zato što sam uvijek želio oplemeniti, učiniti bogatijim svijet tehnike i informatike.

1. **Zašto se toliko posvećuješ učenju? Ukratko objasni.**

Posvećujem se mnogo redovitom učenju, kao i dodatnoj naobrazbi jer mi je to sve potrebno da bih došao do životnog puta kojim želim ići.

1. **Uz toliko posla koliko vremena na dan izdvajaš za sebe i kako ga provodiš?**

Imam dva najveća hobija. To su šah i badminton.

Šah mogu igrati sa sestrom i ocem, a badminton sa sestrom.

1. **Znamo da ideš na mnoga natjecanja. Je li ti naporno pripremati se za njih? Opiši kako izgledaju tvoje pripreme**?

Nije se toliko naporno pripremati jer svaki dan u tjednu se pripremam za drugo natjecanje. Pripremam se tako da rješavam prošlogodišnje testove i gledam pojmove iz tih testova.

1. **Koliko vremena na dan izdvajaš za gledanje televizije? Pratiš li onda neke poučne sadržaje? Nabroji neke. Pronalaziš li nešto korisno u njima?**

Najčešće gledam emisije s tehničkim radovima i koji objašnjavaju tehničke tvorevine. Gledam National Geographic.

1. **Postoji li dan kad ne učiš? Opiši kako izgleda.**

Najmanje učim nedjeljom, većinu vremenu nedjeljom provodim vani ili u krugu obitelji.

1. **Smatraš li da si dao sve od sebe? Jesi li sveukupno zadovoljan sobom i svojim rezultatima?**

Ja uvijek dajem sve od sebe. Naučio sam da rezultat nije bitan jer sam sav trud uložio.

1. **Koja ti je najveća želja u budućnosti?**

Moja je najveća želja da upišem zagrebačku srednju školu MIOC.

**Učitelji Osnovne škole „Antun i Stjepan Radić“ Gunja ponosni su na sve svoje učenike i na njihova znanja, vrijednosti, vještine i postignuća, a primjerom učenika Petra Šokčevića žele potaknuti i druge učenike na „pomicanje vlastitih granica“ i težnji prema još većem, blistavijem. Jer svaki je čovjek genij – parafrazirana je misao Alberta Einsteina. Dakle, svi možemo kada to želimo!**

**Čestitke našem malom genijalcu Petru i svim učenicima Osnovne škole „Antun i Stjepan Radić“ na marljivu i predanu radu u školskoj 2020./2021. godini.**